ຈີນສະແດງຄວາມເສຍໃຈ ຕໍ່ການເສຍຊີວິດ ຂອງເຈົ້າໜ້າທີ່ຍາມຝັ່ງເກົາຫລີໃຕ້
ນັກ​ລົບ​ເກົ່າ​​ແລະ​ນັກ​ເຄຶ່ອນ​ໄຫວເກົາຫລີໃຕ້ ຫລາຍ​ກວ່າ 100 ຄົນ ​ໄດ້​ປະ​ທ້ວງ​ຢູ່​ຕໍ່ໜ້າ​ສະຖານທູດ​ຈີນ​ ໃນ​ນະຄອນຫລວງ​ໂຊ​ລ​ໃນວັນອັງຄານມື້ນີ້.
ລັດຖະບານຈີນກ່າວເມື່ອວັນອັງຄານມື້ນີ້ວ່າ ຕົນຂໍສະແດງຄວາມເສຍໃຈຕໍ່ ການເສຍຊີວິດ ຂອງເຈົ້າໜ້າທີ່ຍາມຝັ່ງຄົນນຶ່ງຂອງເກົາຫລີໃຕ້ ທີ່ຖືກກ່າວຫາວ່າ ຖືກແທງຈົນຕາຍໂດຍຄົນ ຫາປາຈີນນັ້ນ ຖະແຫຼງການຈາກກະຊວງຕ່າງປະເທດຈີນມີຂຶ້ນທ່າມກາງທີ່ໄດ້ເກີດຄວາມ ໂກດແຄ້ນຢ່າງ ໃຫຍ່ໃນເກົາຫລີໃຕ້ກ່ຽວກັບອຸບັດເຫດດັ່ງກ່າວທີ່ເກີດຂຶ້ນເມື່ອວັນຈັນວານນີ້ ໃນລະຫວ່າງ ການປະຕິບັດງານເພື່ອຢຸດການຫາປາຢ່າງຜິດກົດໝາຍນອກຝັ່ງແຫລມເກົາຫລີນັ້ນ ພວກນັກລົບເກົ່າ ແລະພວກນັກເຄຶ່ອນໄຫວຊາວເກົາຫລີໃຕ້ຫລາຍກວ່າ 100 ຄົນ ໄດ້ປະ ທ້ວງຢູ່ຕໍ່ໜ້າສະຖານທູດຈີນໃນນະຄອນຫລວງໂຊລເມື່ອວັນອັງຄານມື້ນີ້ ເພື່ອປະນາມປັກ ກິ່ງກ່ຽວກັບການສັງຫານດັ່ງກ່າວ ໃນລະຫວ່າງການປະທ້ວງນັ້ນ ພວກເດີນຂະບວນຊາວ ເກົາຫລີຄົນນຶ່ງໄດ້ຂັບລົດຂອງຕົນຫລາຍໆຄັ້ງເຂົ້າໄປຕຳໃສ່ລົດຕໍາຫລວດຄັນນຶ່ງ ທີ່ຄຸ້ມກັນ ສະຖານທູດຈີນ ໃນຕອນເຊົ້າຂອງວັນອັງຄານມື້ນີ້ ທ່ານ ລີ ມຽງບັກ ປະທານາທິບໍດີເກົາຫລີໃຕ້ໃຫ້ຄໍາໝັ້ນ ສັນຍາເຖິງມາດຕະການຮັບມືຢ່າງເຂັ້ມແຂງ ເພື່ອພິທັກປົກປ້ອງພວກເຈົ້າໜ້າທີ່ຍາມຝັ່ງຂອງ ເກົາຫລີໃຕ້ ທີ່ພະຍາຍາມກວາດ ລ້າງການບຸກລຸກເຂດນ່ານນໍ້າຢ່າງໂຈ່ງແຈ້ງຂອງພວກຫາ ປາຈີນ ເມື່ອວັນຈັນວານນີ້ກະຊວງຕ່າງປະເທດຂອງເກົາຫລີໃຕ້ ໄດ້ຮຽກຕົວເອກອັກຄະລັດຖະ ທູດຈີນເຂົ້າພົບ ເພື່ອປະທ້ວງກ່ຽວກັບອຸບັດເຫດດັ່ງກ່າວ